ฝรั่งปลื้มผัดไทยออแกนิก
Facebook ชุติมา บุณยประภัศร,น.ส.ชุติมา บุณยประภัศร รมช.พาณิชย์ เปิดเผยว่า กระทรวงพาณิชย์ได้นำผู้ประกอบการ 12 ราย ที่มีศักยภาพผลิตสินค้าที่ผ่านมาตรฐานอินทรีย์ของกระทรวงเกษตร สหรัฐฯ (USDA Organic) ไปร่วมงาน Natural Products Expo West 2018 ที่เมืองแอนนาไฮม์ รัฐแคลิฟอร์เนีย สหรัฐฯ ซึ่งเป็นงานแสดงสินค้าที่ผลิตด้วยวิธีธรรมชาติ ทั้งที่มีและไม่มีเครื่องหมายรับรองแบบอินทรีย์ ที่ใหญ่ที่สุดในสหรัฐฯ โดยสินค้าไทยมีการเจรจาซื้อขายเป็นอย่างมาก มีผู้สนใจมาเจรจาการค้าด้วยกว่า 200 ราย และมีการสั่งซื้อทันที 2.1 ล้านบาท คาดว่าจะมีการสั่งซื้อภายใน 1 ปี ไม่ต่ำกว่า 25 ล้านบาท สำหรับสินค้าที่ได้รับความนิยมและมีคำสั่งซื้อมากที่สุด คือ เส้นก๋วยเตี๋ยวผัดไทยออแกนิก, ข้าวหุงสุกพร้อมรับประทานบรรจุถุงและกระป๋อง, น้ำมะพร้าว, ชาออแกนิก, ขนมทานเล่นจากผลิตภัณฑ์ข้าว รวมทั้งผลิตภัณฑ์บำรุงผิวและสบู่ออแกนิก เป็นต้น ขณะที่ผลิตภัณฑ์จากสมุนไพรไทย ได้รับความนิยมเช่นเดียวกัน โดยมีผู้สนใจสอบถามรายละเอียดเป็นจำนวนมาก ซึ่งกระทรวงจะผลักดันและสร้างการยอมรับในระดับสากลต่อไป,จากการไปร่วมงานแสดงสินค้าอินทรีย์ในสหรัฐฯ ทำให้เห็นว่า ผู้บริโภคทั่วโลกตื่นตัวบริโภคสินค้าอินทรีย์ และสินค้าเป็นที่นิยมเพิ่มขึ้นมาก โดยตลาดค้าปลีกสินค้าอินทรีย์ในสหรัฐฯ มีมูลค่าประมาณ 47,000 ล้านเหรียญสหรัฐฯ หรือประมาณ 1.5 ล้านล้านบาท เพิ่มขึ้นเกือบ 10% ในปีที่ผ่านมา โดยสหรัฐฯผลิตไม่พอใช้ในประเทศ ต้องนำเข้าจากต่างประเทศเกือบ 2,000 ล้านเหรียญสหรัฐฯ จาก 111 ประเทศ รวมทั้งไทย ส่วนผลิตภัณฑ์ที่กำลังเป็นที่นิยม คือ ผลิตภัณฑ์จากมะพร้าว และที่กำลังมาแรง คือ ขมิ้นชัน และขิง ซึ่งเป็นพืชสำคัญของไทย หากมีผู้ประกอบการของไทยที่มีศักยภาพ พร้อมที่จะผลิตสินค้าอินทรีย์ที่ทำจากข้าว สมุนไพร และผลไม้ ไปสหรัฐฯ และได้รับตรารับรองของ USDA แล้ว หรืออยู่ระหว่างขอตรารับรอง กระทรวงพาณิชย์พร้อมให้การช่วยเหลือ และผลักดันให้มีการส่งออกต่อไป.
กระทรวงพาณิชย์ได้นำผู้ประกอบการ 12 ราย ที่มีศักยภาพผลิตสินค้าที่ผ่านมาตรฐานอินทรีย์ของกระทรวงเกษตร สหรัฐฯ (USDA Organic) ไปร่วมงาน Natural Products Expo West 2018 ที่เมืองแอนนาไฮม์
สินค้าออแกนิก,Natural Products Expo West 2018,เส้นก๋วยเตี๋ยวผัดไทยออแกนิก,สินค้าอินทรีย์,กระทรวงพาณิชย์,ข่าวทั่วไป